钦定古今图书集成/明伦汇编/氏族典/第211卷 > 《廖用贤尚友录》 > 毛友诚
## 钦定古今图书集成/明伦汇编/氏族典/第211卷 > 《廖用贤尚友录》 > 毛友诚

按《万姓统谱》：“友诚字伯明，平江人。初居县市，闻谢良
佐高弟康叔临传程门学，寓巴陵，从之游。谢弃科举，
阖户读书，尤邃于《易》，教诲后进不倦。时龚安国高其
行谊，即延至，领泮宫几十年。子蟠与仲晦高弟教岳
阳，尤加敬礼，有集曰《玩易手抄》。既没，岳阳祀之泮宫。”